เที่ยวบินปฐมฤกษ์จากเมืองเฉิงตูนำนักท่องเที่ยวจีน 140 คน กระตุ้นเศรษฐกิจสร้างเม็ดเงินเกาะสมุย
นายนันธวัช เจริญวรรณ รองผู้ว่าราชการจังหวัดสุราษฎร์ธานี นางกนกกิตติกา กฤตย์วุฒิกร ผู้อำนวยการการท่องเที่ยวแห่งประเทศไทย สำนักงานเกาะสมุย นายรัชชพร พูลสวัสดิ์ นายกสมาคมส่งเสริมการท่องเที่ยวเกาะสมุย ให้การต้อนรับเครื่องบินจากสายการบินเฉิงตู แอร์ไลน์ เที่ยวบิน EU 2807 นำนักท่องเที่ยวชาวจีนจำนวน 140 คน จากเมืองเฉิงตู ประเทศจีนเดินทางบินตรงเกาะสมุย   โดยการท่องเที่ยวแห่งประเทศไทย สำนักงานเกาะสมุยได้มอบของที่ระลึกให้กับนักท่องเที่ยวเช่นกัน สร้างความประทับใจให้กับนักท่องเที่ยวชาวจีนอย่างมาก  ผู้อำนวยการ ททท. สำนักงานเกาะสมุย เปิดเผยว่า เที่ยวบินตรงเฉิงตู-สมุย นับเป็นการกลับมาของสายการบินจากสาธารณรัฐประชาชนจีน (Flight Resumption) ในรอบ 3 ปี หลังจากการแพร่ระบาดของโควิด-19 ในเดือนมีนาคม 2563 กำหนดให้บริการบินทุกวันอาทิตย์ สัปดาห์ละ 1 เที่ยว ด้วยเครื่องบินแบบแอร์บัส A319 ความจุโดยสาร 140 ที่นั่ง เที่ยวนี้มีนักท่องเที่ยวชาวจีนเดินทางเต็มลำ เป็นนักท่องเที่ยวที่เดินทางด้วย มีวันพักเฉลี่ย 7 วัน ทั้งนี้มีแผนจะเพิ่มเป็น 3 เที่ยวต่อสัปดาห์ในเดือนพฤษภาคม 2566ที่ผ่านมาก่อนสถานการณ์การแพร่ระบาดของเชื้อไวรัสโควิด-19 สถิติพบว่ามีนักท่องเที่ยวจีนได้เดินทางเข้าเกาะสมุยในปี พ.ศ.2562 มีจำนวนทั้งสิ้น 308,303 คน สร้างรายได้เข้าประเทศ 14,000 ล้าน บาท  การกลับมาของนักท่องเที่ยวจีนในครั้งนี้จึงนับว่าเป็นผลดีต่อการท่องเที่ยวของเกาะสมุย โดยนักท่องเที่ยวชาวจีนที่เดินทางมาท่องเที่ยวยังเกาะสมุยส่วนใหญ่มีความชื่นชอบผลไม้ไทย อาหารทะเล เช่น ปูผัดฝงกะหรี่ กั๊งทอดกระเทียมพริกไท กุ้งขนาดใหญ่ และปลาทะเล เนื่องจากมีราคาที่ถูก รสชาติอาหารเป็นที่ชื่นชอบของนักท่องเที่ยวชาวจีนอีกด้วย  นักท่องเที่ยวจีน บอกว่า หลังจากที่จีนเปิดประเทศในรอบ 3 ปี ไทยก็เป็นประเทศแรกที่เลือกมาท่องเที่ยว เพราะชอบวัฒนธรรม อาหารและช่วงที่ผ่านมาได้ยินข่าวถึงการต้อนรับจากคนไทย จึงอยากเดินทางมาเที่ยวเมืองไทยก่อนเป็นอันดับแรก